போரில் இறந்த கணவருக்காக மனைவியும் உடன்கட்டை ஏறி இறந்ததால், இதில் கணவனின் உருவமும் மனைவியின் உருவமும் பொறிக்கப்பட்டிருக்கிறது. இந்தச் சதிக்கல் புடைப்புச் சிற்பமாகக் காணப்படுகிறது. இதன் உயரம் 68 செ.மீ, அகலம் 65 செ.மீ. போரில் இறந்த வீரன், அள்ளி முடிந்த வட்ட வடிவக் கொண்டை போட்டிருக்கிறான். இந்தக் கொண்டை வடிவம், கெட்டிமுதலிகள் காலத்தில் மட்டுமே இருந்ததாகச் சொல்லப்படுகிறது. இடது பக்கம் நிற்கும் மனைவி, அள்ளி முடிக்கப்பட்ட கூந்தலோடு இரு கரங்களையும் கூப்பி வணங்கிய நிலையில், அணிகலன்கள், கையில் வளையல் அணிந்து நிற்கிறாள்.